[{"text_idx": "#000003", "text": "Tooteloome ja leiundus aine raames tuli ehitada vabal valikul mingisugune seadeldis. Mul oli varnast vo\u0303tta u\u0308ks mo\u0303te, mida oleksin plaaninud ehitada ka va\u0308ljaspool seda o\u0303ppeainet."}, {"text_idx": "#000005", "text": "Sellest ma\u0308ngust inspireeritult tahtsin ka ise midagi sarnast luua. Antud juhul siis midagi kahuri sarnast, Coilgun-i na\u0308ol. Eesma\u0308rgiks on tulistada 4,5 mm suruo\u0303hurelva kuule. \u201cKahuritoru\u201d saab suunata kahe hobiservoga u\u0308les-all ja paremale-vasakule. Ja\u0308rgnevalt on natuke kirjeldatud seadme ehitust."}, {"text_idx": "#000006", "text": "Selle seadme u\u0308ks ta\u0308htsamaid osasid on laadimisahel, mis koosneb flyback converterist. Kondensaatorile soovitud pinge saamise eest vastutab kivi LT3750. Praegusel juhul laetakse konensaator pingele 250 V. Allpool skeem laadimisahelast:"}, {"text_idx": "#000007", "text": "Kuna tahtsin hoida ko\u0303rgepinge poole lahus u\u0308leja\u0308a\u0308nud ahelast, siis toimub tulistamist lubava transistori lu\u0308litamine la\u0308bi optosidesti."}, {"text_idx": "#000008", "text": "Alguses mo\u0303tlesin mikrokontrollerina kasutada odavat STM32F030K6T6\u2019te. Natuke aega hiljem tuli meelde, et mul vedeleb kusagil u\u0308ks va\u0308ike WIFI toega arendusplaat Spark Core ( Mo\u0303tlesin, et kui kunagi aega leian siis vo\u0303ibolla la\u0308bi selle saaks kerge vaevaga teha see Coilgun mobiiliga juhitavaks. Seega ja\u0308tsin vo\u0303imaluse kahe erineva mikrokontrolleri kasutamiseks. Skeemil na\u0308htavad nupud on u\u0308les, alla, vasakule ja paremale po\u0308o\u0308ramiseks ning laadimiseks ning tulistamiseks. Siin on veel na\u0308htavad 2 servo u\u0308hendust, optokatkesti u\u0308hendus, ning 2 LEDi ahelat."}, {"text_idx": "#000009", "text": "Kogu su\u0308steem saab toite 610 mAh 3-elemendisest LiPo akust. 5V pinget luuakse buck converter-iga LM2576 baasil. 3,3 V saadakse pingeregulaatoriga. Ko\u0303rgema pingega ahel on isoleeritud u\u0308leja\u0308a\u0308nud su\u0308steemist ning saab tulistamise juhtimiseks vajaliku 12 V isoleeritud toitemooduliga IK1212SA."}, {"text_idx": "#000010", "text": "Ko\u0303ik need skeemid on kantud 5\u00d710 cm kahekihilisele tru\u0308kkplaadile. 3D pildid tru\u0308kkplaadist koos komponentidega:"}, {"text_idx": "#000012", "text": "Samuti oli tootja silkscreen-i valesti teinud. Osad elemendid olid tru\u0308kitud mo\u0303lemale tru\u0308kkplaadi poolele."}, {"text_idx": "#000013", "text": "Kui lo\u0303puks elektroonika to\u0308o\u0308le sain, oli vajada kerida ka pool. Kuna plaan ei olnud ehitada mingit ohtlikku relva, vaid pigem midagi ma\u0308nguasja-laadset, siis ei vaevunud ma tegema keerulisi arvutusi, milline pool oleks optimaalne, vaid kerisin selle u\u0308sna suvaliselt. Pooli pikkus on umbes 2 cm ning kerisin umbes 9-10 kihti traadiga, mille la\u0308bimo\u0303o\u0303t on ligikaudu 0,36 mm. Pu\u0308u\u0308dsin lihtsalt kerida nii pikalt, et pooli takistus oleks selline, et vool ei la\u0308heks liiga suureks. Pooli takistuseks ja\u0308i umbes 3 Ohmi."}, {"text_idx": "#000014", "text": "Lisaks tru\u0308kkplaadile ja poolile, on kasutusel veel hulk komponente. Allpool pildil on na\u0308ha, et tru\u0308kkplaadi peale ma kondensaatorit ei pannudki, vaid lisasin hoopis 2 suuremat eraldiseisvat konendsaatorit (2*470 uF). Lisaks on veel na\u0308ha lu\u0308liti, mille abil seade sisse ja va\u0308lja lu\u0308litatakse. Va\u0308ljalu\u0308litatud olekus laetakse konensaatorid la\u0308bi 1 kOhm takisti tu\u0308hjaks."}, {"text_idx": "#000015", "text": "Kokkuvo\u0303ttes vo\u0303ib u\u0308telda, et projekt o\u0303nnestus. Maapinna suhtes 10 kraadi alt suudab see tulistada umbes 6 meetri kaugusele, suurema nurga all oluliselt kaugemale. Ma arvan, et maksimaalne kaugus ja\u0308a\u0308b 20 meetri kanti. Kuna tegemist ei ole relvaga, vaid pigem ma\u0308nguasjaga, siis antud tulemustega vo\u0303ib igati rahule ja\u0308a\u0308da."}, {"text_idx": "#000019", "text": "Soovid oma ideed ellu viia? Leiame Sulle sobilikuima lahenduse ning saadame hinnapakkumise. Kirjuta meile e-kirjale info@skeemipesa.ee vo\u0303i vajuta allpool olevale nupule."}]